CELEX: 42016D1654
Language: fi
Date: 2016-09-07 00:00:00
Title: Jäsenvaltioiden hallitusten edustajien päätös (EU, Euratom) 2016/1654, annettu 7 päivänä syyskuuta 2016, unionin yleisen tuomioistuimen tuomarien nimittämisestä

15.9.2016   
            
            
               FI
            
            
               Euroopan unionin virallinen lehti
            
            
               L 247/13
            
         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2016/1654,
   annettu 7 päivänä syyskuuta 2016,
   unionin yleisen tuomioistuimen tuomarien nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:
   
               (1)
            
            
               Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisessä tuomioistuimessa on 40 tuomaria 25 päivästä joulukuuta 2015. Mainitun asetuksen 2 artiklan a alakohdassa määritetään 12 uuden tuomarin toimikauden pituus niin, että toimikauden päättyminen vastaa sitä, että osa unionin yleisen tuomioistuimen tuomareista vaihtuu 1 päivänä syyskuuta 2016 ja 1 päivänä syyskuuta 2019.
            
         
               (2)
            
            
               Tässä yhteydessä Jan PASSERia esitettiin ehdokkaaksi unionin yleisen tuomioistuimen uuden tuomarin virkaan.
            
         
               (3)
            
            
               Lisäksi Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna asetuksella (EU, Euratom) 2015/2422, määrätään, että unionin yleisessä tuomioistuimessa on 47 tuomaria 1 päivästä syyskuuta 2016. Mainitun asetuksen 2 artiklan b alakohdassa määritetään seitsemän uuden tuomarin toimikauden pituus niin, että toimikauden päättyminen vastaa sitä, että osa unionin yleisen tuomioistuimen tuomareista vaihtuu 1 päivänä syyskuuta 2019 ja 1 päivänä syyskuuta 2022.
            
         
               (4)
            
            
               Tässä yhteydessä seuraavia henkilöitä on ehdotettu unionin yleisen tuomioistuimen uusien tuomareiden virkoihin: René BARENTS, Maria José COSTEIRA, Alexander KORNEZOV, Ezio PERILLO ja Jesper SVENNINGSEN.
            
         
               (5)
            
            
               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa seuraavien henkilöiden soveltuvuudesta unionin yleisen tuomioistuimen tuomarin tehtäviin: René BARENTS, Maria José COSTEIRA, Alexander KORNEZOV, Jan PASSER, Ezio PERILLO ja Jesper SVENNINGSEN.
            
         
               (6)
            
            
               On asianmukaista nimittää Jan PASSER tämän päätöksen voimaantulopäivänä alkavaksi ja 31 päivänä elokuuta 2019 päättyväksi kaudeksi. On myös asianmukaista nimittää Maria José COSTEIRA tämän päätöksen voimaantulopäivänä alkavaksi ja 31 päivänä elokuuta 2022 päättyväksi kaudeksi.
            
         
               (7)
            
            
               Koska René BARENTS, Alexander KORNEZOV, Ezio PERILLO ja Jesper SVENNINGSEN ovat jo olleet tuomareina virkamiestuomioistuimessa sen lakkauttamiseen 31 päivänä elokuuta 2016 saakka ja koska unionin ja sen henkilöstön välisten riitojen ratkaisemista ensimmäisenä oikeusasteena koskeva toimivalta on Euroopan parlamentin ja neuvoston asetuksella (EU, Euratom) 2016/1192 (2) siirretty unionin yleiselle tuomioistuimelle 1 päivästä syyskuuta 2016, on asianmukaista nimittää Alexander KORNEZOV ja Ezio PERILLO toimikaudeksi, joka alkaa 1 päivänä syyskuuta 2016 ja päättyy 31 päivänä elokuuta 2019, sekä nimittää René BARENTS ja Jesper SVENNINGSEN toimikaudeksi, joka alkaa 1 päivänä syyskuuta 2016 ja päättyy 31 päivänä elokuuta 2022,
            
         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Jan PASSER unionin yleisen tuomioistuimen tuomariksi tämän päätöksen voimaantulopäivänä alkavaksi ja 31 päivänä elokuuta 2019 päättyväksi kaudeksi.
   2 artikla
   Nimitetään Maria José COSTEIRA unionin yleisen tuomioistuimen tuomariksi tämän päätöksen voimaantulopäivänä alkavaksi ja 31 päivänä elokuuta 2022 päättyväksi kaudeksi.
   3 artikla
   Nimitetään seuraavat henkilöt unionin yleisen tuomioistuimen tuomareiksi 1 päivänä syyskuuta 2016 alkavaksi ja 31 päivänä elokuuta 2019 päättyväksi kaudeksi:
   
               —
            
            
               Alexander KORNEZOV,
            
         
               —
            
            
               Ezio PERILLO.
            
         4 artikla
   Nimitetään seuraavat henkilöt unionin yleisen tuomioistuimen tuomareiksi 1 päivänä syyskuuta 2016 alkavaksi ja 31 päivänä elokuuta 2022 päättyväksi kaudeksi:
   
               —
            
            
               René BARENTS,
            
         
               —
            
            
               Jesper SVENNINGSEN.
            
         5 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 7 päivänä syyskuuta 2016.
      
         
            Puheenjohtaja
         
         P. JAVORČÍK
      
   
   
      (1)  Euroopan parlamentin ja neuvoston asetus (EU, Euratom) 2015/2422, annettu 16 päivänä joulukuuta 2015, Euroopan unionin tuomioistuimen perussäännöstä tehdyn pöytäkirjan N:o 3 muuttamisesta (EUVL L 341, 24.12.2015, s. 14).
   
      (2)  Euroopan parlamentin ja neuvoston asetus (EU, Euratom) 2016/1192, annettu 6 päivänä heinäkuuta 2016, Euroopan unionin ja sen henkilöstön välisten riitojen ratkaisemista ensimmäisenä oikeusasteena koskevan toimivallan siirtämisestä unionin yleiselle tuomioistuimelle (EUVL L 200, 26.7.2016, s. 137).